piisk (skr bindu; tb thig le), budistlikus  *tantrismis, eriti *anuttarayogatantra'tes mõiste, mis tähistab tantrismi *meeleharjutustes kujustatavaid *ihu peeni väekeskusi. Kujustades neid liikumas läbi ihukanalite (skr nadī; tb rtsa), vabastatakse teadvus ja jõutakse virgumis seisundisse. Olulisim on südame keskel asuv nn purustamatu piisk, mis sisaldab sellesse eostamise hetkel isa ja ema poolt pandud väge ning jääb südamesse kuni surma hetkeni.